অসমৰ কলিয়াবৰ লোকসভা সমষ্টিৰ সাংসদ গৌৰৱ গগৈয়ে বুধবাৰে মধ্যপ্ৰদেশৰ কংগ্ৰেছ নেতা জ্যোতিৰাদিত্য সিন্ধিয়াৰ বিজেপিত যোগদানে কংগ্ৰেছৰ কোনোধৰণৰ ক্ষতি নকৰে বুলি মন্তব্য কৰে।
বিজেপিৰ সাম্প্ৰদায়িক ৰাজনীতিৰ বিৰুদ্ধে যুদ্ধ কৰাৰ সময়ত সিন্ধিয়াই কংগ্ৰেছ ত্যাগ কৰাৰ বাবে গৌৰৱ গগৈয়ে সিন্ধিয়াক সমালোচনা কৰে।
সিন্ধিয়াই কংগ্ৰেছ দলৰ পৰা সকলো লাভ কৰিছে বুলি উল্লেখ কৰি গগৈয়ে সিন্ধিয়াই কংগ্ৰেছৰ পৰা কি লাভ কৰা নাছিল? তেওঁ সন্মান, মন্ত্ৰী পদ সকলো কংগ্ৰেছৰ দিনতে পাইছিল বুলি কয়।
আনহাতে, জনাদেশৰ বিৰুদ্ধে ৰাজনীতি খেলা বুলিও অসমৰ সাংসদ গৰাকীয়ে বিজেপিক কঠোৰ সমালোচনা কৰে।
"মধ্যপ্ৰদেশৰ জনসাধাৰণে শিৱৰাজ সিং চৌহানক প্ৰত্যাখান কৰি কংগ্ৰেছক শাসনত অধিষ্ঠিত কৰিছিল আৰু এতিয়া বিজেপিয়ে কংগ্ৰেছ চৰকাৰ ওফৰাব বিচাৰিছে," গৌৰৱ গগৈয়ে লগতে কয়।
উল্লেখযোগ্য যে, বিজেপিত যোগদান কৰাৰ পাছত আজি বিজেপিয়ে জ্যোতিৰাদিত্য সন্ধিয়াৰ নাম মধ্যপ্ৰদেশৰ পৰা ৰাজ্যসভাৰ প্ৰাৰ্থী হিচাপে ঘোষণা কৰে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
